
Otthon; Kis fa

Otthon
„Ami bennetek van, abból adjatok alamizsnát, és akkor minden tiszta lesz számotokra” Lk 11,41
Süttői nyaralásom során nagyon megtetszett a víz szelíd hullámrengetege és ezért szerettem volna egy olyan képet készíteni, ahol szinte az egész képet ez tölti ki, és a képet szemlélő érzékelheti ezt a sodró lendületet.
A témaválasztásnál felmerülhet a kérdés, hogy ez miben más, hiszen annyian festettek már tájképet. Számomra ez egy érdekes, új kihívás volt, talán a természetközeli színek, a távolban lévő apró falu jelentősége, amire éppen aprósága hívja fel a figyelmet a Duna nagyságához viszonyítva.
Félbe kellet hagynom a képet, de a látványt lefotóztam, de ez eléggé homályosan sikerült, mielőtt folytattam volna egy ikonfestő táborban vettem részt. Ezekkel az élményekkel folytattam a képet visszatérve a táborból, ekkor festettem meg a hullámokat és minden részletet, egyszerre a látott valóságot és a mögötte rejlő világot akartam megjeleníteni, olykor a fotóra tekintve de leginkább emlékezetből. Amikor a hullámokat festettem, az a ritmus megvígasztalt engem, ringatott, alázatra késztetett. Alulról felfelé festettem, ahogyan az ikont is a keretétől befelé festik.
Arra törekedtem, hogy ezt is ugyanazzal azzal a lelkülettel készítsem.
„Átkozott az ember, aki emberben bízik és testet tesz támaszává, de az Úrtól eltávozik a szíve! Olyan lesz mint a tamariszk a pusztában, nem látja ha valami jó jön; kiaszott vidéken lakik a sivatagban, szikes és lakatlan földön.
Áldott az a férfi, aki az Úrban bízik és az Úr lesz bizodalma! Olyan lesz, mint a víz mellé ültetett fa, mely a folyóhoz ereszti gyökereit. Nem fél, ha jön a hőség, lombja zöldellni fog. Száraz esztendőben sem aggódik, és nem szűnik meg gyümölcsöt teremni.”Jer 17,5-8
Ez az idézet inspirált alkotás közben.



